Nos, officialis curie Bisuntine, notum facimus... quod, coram mandato nostro..., personaliter constituti illustris et potentissimus vir dominus Hugo de Cabilone, dominus de Allato, ac nobilis vir dominus Humbertus, miles, dominus de Rubeomonte, qui dominus Humbertus, sciens, prudens et spontaneus, confessus est... se tenere in feodum et in homagium a predicto domino Hugone vinginti libratas terre, pro quibus vinginti libratis terre obligavit in manu predicti domini Hugonis quicquid habebat in villa de Gondenens et in territorio ejusdem, quousque easdem vinginti libratas terre eidem domino Hugoni assignaverit et assederit integraliter et perfecte, pro pretio quingentarum librarum bonorum stephaniensium, quas quidem quingentas libras predictus dominus Humbertus confessus est et recognovit in jure et judicio, coram dicto mandato nostro, habuisse et recepisse a predicto domino Hugone in bona pecunia numerata... Acta sunt hec in castro de Arguello, die jovis post quindenam Pasce, anno Domini Mº CCCº decimo octavo, presentibus ibidem nobilibus viris dominis Gerardo de Vaites et Petro de Presenteviler, militibus, domino Johanne dicto Bruant, presbitero, et Johanne de Portu, notario curie Bisuntine, testibus ad premissa vocatis specialiter et rogatis.